Шешімдерді қабылдау үдерістері туралы жұртшылықтың ақпаратқа қол жетімділігі бойынша жергілікті атқарушы органдар сайттарының жұмысына талдау.

Қазақстан Республикасы Энергетика министрлігімен (бұдан әрі Министрлік) мемлекеттік органдар сайттарында шешімдерді қабылдау үдерістері туралы жұртшылықтың ақпаратқа қол жетімділігіне тұрақты мониторинг пен жұртшылықтың пікірі есебі нәтижесінде жағымды динамикаға қол жеткізілді.

Қазіргі таңда 2017 жылдың қаңтар-ақпан айлары үшін мемлекеттік органдардың сайттарында шешімдерді қабылдау үдерістері туралы ақпаратқа қол жетімділікті қамтамасыз ету бойынша ЖАО жұмыстарына талдау жүргізілді.

2017 жылдың басынан бастап 1 наурыз аралығындағы жағдай бойынша қоғамдық тыңдаулардың мониторингі нәтижесі қорытындысы бойынша Табиғи ресурстар мен табиғат пайдалануды реттеу басқармасының аумақтық ресми сайттарында 371 хабарландыру, 178 хаттама орналастырылды.

Қағидаларға сәйкес орналастыру мерзімдері бойынша 271 бұзушылық анықталды, оның ішінде: хабарландыру бойынша – 250 және хаттамалар бойынша – 21.

Біршама жиі кездесетін Қағида талаптарының бұзушылығы:

* Қағиданың 8 және 10 тармақшалары бойынша ЖАО Тапсырыс берушісі «... қоғамдық тыңдауды өткізудің уақыты мен орнын» «қоғамдық тыңдауды өткізудің уақыты мен орнын», сонымен қатар «мемлекеттік және орыс тілдерінде қоғамдық тыңдауларды өткізгенге дейін күнтізбелік жиырма күннен кешіктірмей мүдделі жұртшылықты хабарландыруды жүзеге асырады»;
* Қағиданың 12-тармағы бойынша ЖАО «... жергілікті атқарушы органдар қоғамдық тыңдауларды өткізуге дейінгі жиырма күнге дейін белгiленiп отырған шаруашылық және өзге де қызметтің қоршаған ортаға әсерін бағалау жөніндегі рәсіміне және осы қызмет бойынша шешім қабылдау процесіне жататын экологиялық ақпаратқа ашық қолжетімділікті интернет-ресурсы арқылы, сонымен қатар құлақтандырудың өзге де әдістерін қолдана отыра қамтамасыз етеді».

Хабарландырулардың көпшілігінде Қағиданың аталған тармағы талаптарының басты емес, екінші бөлігіне жатқызуға болатын электронды мекенжайы мен байланысулар көрсетіледі, «..., сонымен қатар құлақтандырудың өзге де әдістерін қолданады». Ол кезде басты талаптарға «... осы қызмет бойынша шешім қабылдау процесіне жататын экологиялық ақпаратқа ашық қолжетімділікті интернет-ресурсы арқылы, сонымен қатар құлақтандырудың өзге де әдістерін қолдана отыра қамтамасыз етеді...».

Ақтөбе, Маңғыстау, Павлодар және Оңтүстік-Қазақстан облыстарының сайттарына мониторинг жүргізу нәтижесінде орналастыру әртүрлі күндермен көрсетілуі арқылы кейбір хабарландырулардың қайталама орналастырылғаны анықталды. Сонымен қатар, аталған ЖАО сайттарында хаттамалар хабарландырулармен бірге орналастырылғандықтан оларды іздеу қиындық туғызуда. Қажетті хаттамамен танысу үшін барлық хабарландырударды ашу және соңында ақпараттық бетте хаттаманың тіркелген немесе тіркелмегенін қарау қажет.

Мүдделі жұртшылыққа қолайлылық үшін қажетті ақпаратты іздеу бойынша интерфейсті жетілдіру талап етіледі.

Солтүстік-Қазақстан облысының Табиғи ресурстар мен табиғат пайдалануды реттеу басқармасымен ЖАО интернт-ресурсына қоғамдық тыңдаулар туралы ақпараттың уақытылы орналастырылуы қадағаланбайды. Өткізілген қоғамдық тыңдаулар туралы сканирленген хаттамалардың көшірмелері электронды почтамен министрлікке немесе ҚР ЭМ «ҚОҚ АТО» ШЖҚ РМК-ға жіберіледі. Қоғамдық тыңдаулар бойынша жиынтық ақпараттың жеке аудандық интернет ресурстарда емес, облдыстық интернет ресурстарда болуы үшін ЖАО интернет ресурстарының бет белгісін өңдеу қажет.

«Қоғамдық тыңдаулар» айдарымен рәсімделген толықтай Қағида талаптарына сәйкес Астана, Алматы, Қостанай, Шығыс-Қазақстан облыстары әкімдіктерінің сайттарының жұмыстарын атап өту қажет. Жобалар бойынша сайт құжаттамаларын орналастыруда өңдеу талап етіледі.

Жоғарыда баяндалған бұзушылықтарды түзету және Қағида талаптарын орындау қоғамдық тыңдаулар бойынша мүдделі жұртшылықтың еркін және жеңілдетілген қол жетімділігін қамтамасыз етеді.